শ্রেয়সের পঞ্জাবের ব্যাটিং বিপর্যয়, নাইটদের লক্ষ্য ১১২

ওয়েব ডেস্ক: প্রবল ঝড়বৃষ্টির পূর্বাভাস ছিল, কিন্তু সামান্য কিছুক্ষণ জোরে হাওয়া চলতেই মেঘ কেটে আকাশ পরিষ্কার। না, আবহাওয়ার খবর নয়, এই আকাশ আসলে কলকাতা নাইট রাইডার্সের আকাশ। টসে জিতে ব্যাটিং নেওয়া শ্রেয়স আইয়ারের পঞ্জাব কিংস শুরুটা বিধ্বংসী করেছিল। প্রথম তিন ওভারে উঠে যায় ৩৯। তারপর সেই যে উইকেট পড়া শুরু হল, তা শেষ হল বড় বিপর্যয়ে।

আইপিএল ২০২৫-এ চতুর্থ জয় তুলে নিতে নাইট শিবিরের চাই মাত্র ১১১ রান। অজিঙ্ক্য রাহানের দলের বিরুদ্ধে ব্যাটিং বিপর্যয় ঘটেছিল সিএসকে-রও। কিন্তু তাতে পিচ অনেকটা প্রভাব ফেলেছিল। পঞ্জাবের ব্যাটাররা নিজেদের দোষে উইকেট খোয়ালেন।

আরও পড়ুন: কাম্বলিকে বিরাট আর্থিক সাহায্য গাভাসকরের!

নীতীশ রানা তিন উইকেট নিলেন, বরুণ চক্রবর্তী নিলেন দুই। পার্পল ক্যাপের দৌড়ে অনেকটা এগিয়ে এলেন। জোড়া উইকেট পেলেন সুনীল নারিনও। এ মরসুমে প্রথম সুযোগ পাওয়া আনরিখ নর্খিয়াও ভালো বোলিং করলেন।

দুরন্ত ফর্মে থাকা পঞ্জাব কিংস অধিনায়ক শ্রেয়স শূন্য রানে ফিরলেন। শেষ বেলায় রান তোলার চেষ্টা করছিলেন শশাঙ্ক সিং যিনি গতবছর নাইটদের বিরুদ্ধে ২৮ বলে অপরাজিত ৬৮ রানের অবিশ্বাস্য ইনিংস খেলেছিলেন। কিন্তু মুলানপুরে এদিন ‘শশাঙ্ক রিডেম্পশন’ হল না।